ธปท.เตือนถูกหลอก แชร์ลูกโซ่เงินดิจิทัล
ธปท.เตือนคริปโตเคอเรนซี ไม่ใช่เงินชำระหนี้ได้ตามกฎหมายเหมือนสินค้าโภคภัณฑ์ผันผวนสูงระวังถูกหลอกลงทุน
20 ธ.ค. 2560

ธปท.เตือนคริปโตเคอเรนซี ไม่ใช่เงินชำระหนี้ได้ตามกฎหมายเหมือนสินค้าโภคภัณฑ์ผันผวนสูงระวังถูกหลอกลงทุนนายวิรไท สันติประภพ ผู้ว่าการธนาคารแห่งประเทศไทย (ธปท.) เปิดเผยว่า มีคนสนใจลงทุนในสกุลเงินดิจิทัล หรือ คริปโตเคอเรนซี มากขึ้น อาจมีคนเข้าใจผิดว่าใช้ชำระหนี้ได้ตามกฎหมาย แต่ที่จริงยังไม่มีธนาคารกลางใดในโลกรับรองให้ชำระหนี้ได้ตามกฎหมาย สหรัฐอเมริกา หรือญี่ปุ่น ก็เพียงเปิดให้เป็นเครื่องมือใช้จ่ายได้เพื่อทดลองนวัตกรรมการเงินอย่างไรก็ดี ธปท.ไม่ได้เข้าไปดูแลเพราะขนาดการใช้ยังไม่สูงจนกระทบระบบ ส่วนที่ห่วงว่าจะถูกใช้เพื่อฟอกเงิน ธปท.ไม่มีอำนาจทางกฎหมายโดยตรง อาจต้องร่วมมือสำนักงานป้องกันและปราบปรามการฟอกเงิน (ปปง.) และหน่วยงานอื่นติดตามดูแลนายวิรไท กล่าวว่า คริปโตเคอเรนซีเป็นสินทรัพย์การลงทุนคล้ายสินค้าโภคภัณฑ์ (ดิจิทัล คอมโมดิตี้) มากกว่าเป็นเงินดิจิทัลไว้ใช้จ่าย เพราะสื่อที่ใช้ชำระเงินราคาต้องมีเสถียรภาพ มีความแน่นอน แต่คริปโตเคอเรนซีราคาผันผวนมาก ใช้ไม่ได้แพร่หลาย ถูกใช้เชิงลงทุนมากกว่า ดังนั้นผู้ลงทุนต้องทำความเข้าใจในความเสี่ยง สิ่งที่ ธปท.กังวลคือคนที่ไม่เข้าใจแล้วถูกชักชวนลงทุนคล้ายแชร์ลูกโซ่ อยากให้ระวัง